《落星寺》
宋代·赵蕃

我自庐山十五载，奔走坐受世迫隘。
今年一梦落星湾，遥赏意短终不快。
褰裳高步千仞冈，下视城郭等蓬块。
阴风远来龙噫吟，大江东下波滂湃。
远游止为两眸计，扶杖深叹造物大。
五老自是吾故人，一笑却恨浮云碍。
欲搜短句记来游，倚槛孤啸上方外。
康州涪翁我所师，借问遗碑悉安在。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。